ahmed09
عضو نشيط
عضو في شباب الرافدين
- إنضم
- 2018-10-01
- المشاركات
- 300
- مستوى التفاعل
- 213
- النقاط
- 67
- الإقامة
- أوروك، حيث الحرف الأول
- جوهرة
- დ1
- الجنس
- ذكر
يوم من الأيام بزمن النظام السابق اكو واحد سوه عزيمه للرفاق ومن ضمنهم مدير الامن
العزيمة سمج ومن رادوا يغسلون انطاهم ابو البيت نبات يسمى شنان يغسلون بي
لان هذا مايخلي زفرة باليد أحسن من الصابون
غسلوا الجماعة ومدير الامن سأل ابو البيت كَاله شنو هذا
كَاله هذا شنان نجيبه من العطار وندكَه ناعم ونشره بالشمس ونغسل بي أحسن من الصابون
المدير من وصل للدائرة كَال لجماعته اللي بالدائرة أريد تجيبولي شنان من السوكَـ
هسه الجماعه ماصدكَوا راحوا للسوكَـ وكَالوا منو شنان اللي بالسوكَـ
كلها خافت لأن ذوله أمن فكَالوا ذاك كَاعد بدكانه رجال كبير وتعبان اجو عليه
كَالوله انت شنان كَال اي عمي خير كَالوله امشي المدير يريدك انت شمسوي
واخذوه بس تعرفون أنتم شلون الأمن من ياخذون واحد
وخاصة من يريده المدير كفخات وجلاليق وغيرها
دخل واحد منهم على المدير كَاله : سيدي جبناه شنان
المدير كَال اريدكم ادكَونه حيل وهمه هم ماقصروا دك على الرجال خطيه
ودخل واحد منهم كله سيدي دكَيناه دك
كَال المدير اريدكم اتنعموه وهم ردوا على الرجال وين التوجعك لحد مافقد
دخل الثالث على المدير وكله سيدي نعمناه تنعم كال المدير زين اريدكم شروه فوك السطح على الشمس
وهم صعدوه وخلوا الرجال على السطح بالشمس وجانت ظهريه وتموز وللعصر
المدير كَال هسه اكيد يبس جيبوه الي وهمه هم جابوا الرجال بس شايلينه بالبطانيه ودخلوه للمدير
كَللهم شنو هذا كَالوله سيدي هذا شنان انته كلتنا جيبوه من السوك ودكَوا وجبناه الك كَال
ولكم اني اريد شنان مال غسيل عد العطار
مو هذا الرجال كَالوا ماندري سيدي عبانه تقصد على هذا شنان
وآخر شي كاَله المدير العفو احنه نعتذر منك روح
كال الرجال من بعد الضيم والدكَـ
يحيا العدل يحيا العدل
بس راح يزحف زحف المسكين